ЖИТИЈЕ СВ. СИМЕОНА- СВ. САВА

Прочитати одломак из Читанке

|  |  |
| --- | --- |
|  | Први српски архиеписко Сава, није писање сматрао својим примарним занимањем, он је оснивао манастире и градио цркве, био успешан дипломата (водио преговоре са владарима), уређивао и организовао монашка братства. За нас он ипак остаје најзначајнији као **први српски архиепископ и наш први средњовековни писац**. Као владарско и валстеоско дете он се рано упознао са Билбијом, догматиком етиком, старословенским језиком, вештином писања, математиком, стилистиком итд. Пресудни моменат у његовом формирању свакако је напуштање владарског живота и његово замонашење на Светој Гори.**Житије светог Симеона Немање** представља највреднији спис Светог Саве. Житије има једанаест поглавља. Првих седам поглавља представља образац хагиографске књижевности. У осмом и деветом поглављу, Свети Сава је највише одступио од канонске обраде овог жанра и дао свом литерарном таленту великог размаха. **Житије светог Симеона** је део *Студеничког типика*. Он је један од најлепших примера наше прозе средњег века. У њему преовлађује религиозно-библијска тематика, али више од тога он приказује драму једног човека. Одломак из Житија Светог Симеона приказује Симеонов одлазак и боравак на Светој Гори и његову изненадну болест и смрт. У суштини, у читавом животопису, Сава је највећу пажњу посветио овим догађајима у живту Симоновом – одрицањем од престола и растанком од живота. И један и други растанак Симеон подноси мирно и скрушено, у чему се огледа његова величина и слава.Симеон на Свету Гору одлази са жељом да „као пастир потражи одбегло јање“, тј. да проведе време са својим одбеглим сином Савом. Иако је испрва морао измолити да буде примљен, Симеон ће са својим сином Савом добити место у манастиру Ватопеду. За време годину и по дана његовог боравка на Светој Гори, Симеон ће, по сведочењу свог сина, задобити дивљење осталих монаха због своје смерности и кроткости. Симеон је, заправо, монасима преносио учења светих јеванђеља. Изненада, Симеон ће почети да побољева и предосећајући скору смрт, како се сматра да духовници то често могу да предосете, Симеон ће осетити потребу да свом не само биолошком, него и духовном наследнику преда поуке за живот**. Симеонове поуке односе се махом на уклањање од сваке врсте греха и суђења људима. Симеон своме Сину тражи да се узда у разум и премудрост и да се чврсто држи свога пута, не скрећући са њега нипошто**. Сави ће Симеон поручити да не покушава да прекорева безумне и да их поправља, већ да упозорава премудре на уклањање од греха.За Саву Симеон је *учитељ*, *добри пастир*, *благоверни* и *дивни муж*, *праведни* и *блажени отац*. Међутим, Сава га никад не назива светитељем, зато што у време писања овог житија, Симеон још није био канонизован у светитеља. Према томе, Сава није писао житије светитеља, већ животопис владара и монаха. Због тога Савин наслов списа гласи *Живот господина Симеона*. У односу на њега Сава себе доживљава као *блудног сина*, *пуног срама*, *злим делима својим посрамљеног* итд. Касније у делу, пред саму његову смрт, видећемо како други монаси доживљавају Симеона – *онај кога се сви бојаху и од кога трептаху све земље, тај је изгледао као један од туђинаца (...) сви му се клањају, а он скрушено моли од свију проштења и благослова*. Симон се од застрашујућег владара претвара у преподобног, чиме се указује на пролазност и скрушеност сваког људског бића пред смрћу. Иако је Симеон сина два пута благосиљао, Сава ће измолити и трећи, симболички благослов Симеоновим наследницима. Тај Симеонов благослов садржи најлепшу и најхуманију поруку овог житија – ***Имајте љубав међу собом***. Међутим, оно се нагло претвара у најстрашнију **клетву** за оне који одступе од онога што им је наредио – ***гнев Божији нека прогута њега и семе његово***. Симеон, из Савине визуре, као да предосећа заваду синова око престола. Супротно претходној острашћеној и претећој клетви, Симеон ће сина, након тога, замолити да му припреми самртни лежај, очекујући своју скору смрт.Симеон у предсмртним тренуцима, лелујајући између овог и оног света види лице Господње. То закључујемо по просвећењу и озарењу самог његовог лица и поруци коју оставља присутнима. Такво знамење говори о Симеоновој праведности и блажености, пошто по веровању хришћана, лице господње могу угледати само праведници. Симеон се у тренутку своје смрти, угледавши Бога, посветио. Он је завредио живот међу праведницима, због тога његова смрт није апсолутна, већ говори о његовом другом животу.  |
|  | **ПРЕПИШИТЕ У СВЕСКЕ****Житије Светог Симеона (1208)****Свети Сава** **део Студеничког типика****два одрицања – од власти и од живота****Симеон – учитељ, блажени отац, добри пастир, благоверни отац итд.****драмски и мемоарски елементи****благослов и клетва****порука: *Имајте љубав међу собом*!****ДОМАЋИ ЗАДАТАК****ОДГОВОРИТЕ НА ПИТАЊА:**1. Шта саветује Симеон ( Стефан Немања) свог сина Саву ?*2.Шта Симеон види у својим предсмртним тренуцима? Какво је значење таквом знамења?* *3.Коју последњу поруку оставља Симеон пре него што испусти душу*? *4.Образложите зашто Симеонова смрт за присутне није трагичан, већ свечан и радостан тренутак?* |
|  |  |

|  |
| --- |
|  |